Obecný úrad Šúrovce

**Zápisnica č. 5/2015**

z 5. zasadnutia Obecného zastupiteľstva v Šúrovciach v roku 2015, ktoré sa uskutočnilo 15.06.2015 o 19,00 hod. v KD Šúrovce

**Prítomní:** 8 poslancov podľa prezenčnej listiny

Ing. Žaneta Gogolová, starostka obce

Mgr. Iveta Balejčíková, hlavná kontrolórka obce

**Ostatní prítomní:** občania podľa prezenčnej listiny

**Bod č. 1:**

**Otvorenie zasadnutia**

Zasadnutie poslancov ObZ otvorila starostka obce Ing. Žaneta Gogolová. Privítala prítomné poslankyne, poslancov, hlavnú kontrolórku obce a občanov. Skonštatovala, že na rokovaní je prítomných 8 poslancov z celkového počtu 9 poslancov, teda ObZ je uznášaniaschopné. Poslanec Tomáš Kubala sa ospravedlnil.

Starostka obce prečítala nasledovný program:

1. Otvorenie zasadnutia a určenie zapisovateľky a overovateľov zápisnice

2. Kontrola plnenia uznesení

3. Záverečný účet obce

4. VZN č. 3/2015 o podmienkach vodenia a držania psov na území obce Šúrovce

5. VZN č. 4/2015 – Prevádzkový poriadok pohrebísk a domov smútkov

6. Štatút obce Šúrovce

7. Rôzne

8. Interpelácie poslancov

9. Diskusia

10. Záver

**Uznesenie č. 42/2015**

Obecné zastupiteľstvo obce Šúrovce

***schvaľuje***

program zasadnutia obecného zastupiteľstva dňa 15.6.2015.

**Hlasovanie poslancov:**

**Prítomní: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

Po hlasovaní starostka obce skonštatovala, že program rokovania bol schválený a bude sa postupovať v jednotlivých bodoch.

**Určenie zapisovateľa a overovateľa zápisnice**

**Starostka obce:** za zapisovateľku určujem Ing. Martinu Ďurišovú, za overovateľov zápisnice určujem Mgr. Katarínu Mikulášovú a Mgr. Gabrielu Delinčákovú

**Bod č. 2:**

**Kontrola plnenia uznesení**

**Starostka obce:** uznesenia z predošlého rokovania Obecného zastupiteľstva sú splnené, okrem uznesenia č. 40/2015 – stavebná ani finančná komisia zatiaľ nezasadala.

**Uznesenie č. 43/2015**

Obecné zastupiteľstvo obce Šúrovce

***berie na vedomie***

kontrolu plnenia uznesení zo 4. riadneho zasadnutia obecného zastupiteľstva zo dňa 18.5.2015.

**Hlasovanie poslancov:**

**Prítomní: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Bod č. 3:**

**Záverečný účet obce**

**Starostka obce:** požiadam p. kontrolórku, aby podala stanovisko k záverečnému účtu obce Šúrovce za rok 2014

**Hlavná kontrolórka obce:** moje stanovisko k záverečnému účtu obce Šúrovce za rok 2014 je bez výhrad

**Starostka obce**: k účtovnej závierke bola takisto vypracovaná správa od auditora, v ktorej neboli uvedené žiadne námietky voči hospodáreniu obec Šúrovce v roku 2014

**Uznesenie č. 44/2015**

Obecné zastupiteľstvo obce Šúrovce

***A) berie na vedomie***

* správu audítora k účtovnej uzávierke obce Šúrovce za rok 2014,
* stanovisko hlavného kontrolóra k záverečnému účtu za rok 2014,

***B) schvaľuje***

* záverečný účet obce Šúrovce za rok 2014 „bez výhrad“,
* monitorovaciu a hodnotiacu správu plnenia programového rozpočtu obce Šúrovce k 31.12.2014,
* prebytok rozpočtu obce za rok 2014 vo výške 130 141 € na tvorbu rezervného fondu,
* použitie doterajších prostriedkov rezervného fondu vo výške 222 453 € na investičné výdavky obce.

**Hlasovanie poslancov:**

**Prítomní: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Bod č. 4:**

**VZN č. 3/2015 o podmienkach vodenia a držania psov na území obce Šúrovce**

**Starostka obce:** takého VZN obec v minulosti mala z roku 2008, ale bolo potrebné ho zmeniť vzhľadom na zmenu zákonov, na ktoré sa toto VZN odvoláva a taktiež na základe podnetu od občanov, ktorý na tento problém v obci upozornili. Návrh VZN č. 3/2015 bol na úradnej výveske zverejnený v dostatočnom časovom predstihu, zo strany občanov neboli vznesené žiadne námietky. Na porade s poslancami bolo dohodnuté, že do VZN sa doplnia body týkajúce sa problému túlavých psov a ich odchytu a určia sa miesta vhodné na venčenie.

**Uznesenie č. 45/2015**

Obecné zastupiteľstvo obce Šúrovce

***schvaľuje***

VZN č. 3/2015 o podmienkach vodenia a držania psov na území obce Šúrovce s doplnením bodov o odchyte a umiestnení túlavých psov a o miestach vhodných na venčenie psov.

**Hlasovanie poslancov:**

**Prítomní: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Bod č. 5:**

**VZN č. 4/2015 – Prevádzkový poriadok pohrebísk a domov smútku**

**Starostka obce:** obec mala takéto VZN z roku 2007, nakoľko prišlo k zmene zákonov bolo VZN prepracované. V dostatočnom časovom predstihu bol jeho návrh zverejnený na úradnej výveske. Voči návrhu VZN č. 4/2015 neboli podané žiadne námietky od občanov ani od poslancov.

**Uznesenie č. 46/2015**

Obecné zastupiteľstvo obce Šúrovce

***schvaľuje***

VZN č. 4/2015 – Prevádzkový poriadok pohrebísk a domov smútku.

**Hlasovanie poslancov:**

**Prítomní: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Bod č. 6:**

**Štatút obce Šúrovce**

**Starostka obce:** obec mala Štatút obce zo dňa 3.1.2003. Bolo potrebné ho prerobiť v súlade so zákonom - nakoľko zákon, na ktorý sa štatút odvoláva, bol novelizovaný. Návrh Štatútu obce bol v dostatočnom časovom predstihu zverejnený na úradnej výveske obce. Z občanov ani z poslancov nepodal nikto námietky.

**Uznesenie č. 47/2015**

Obecné zastupiteľstvo obce Šúrovce

***schvaľuje***

nový Štatút obce Šúrovce

**Hlasovanie poslancov:**

**Prítomní: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Bod č. 7:**

**Rôzne**

**Starostka obce:**

**-** občanov chcem informovať o rokovaniach s TAVOS - om – stretnutie je zajtra 16.6.2015 a koná sa mimoriadne valné zhromaždenie, ktorého predmetom je odvolávanie členov pôvodnej dozornej rady a nominácia nových členov dozornej rady. Riadne zasadnutie valného zhromaždenia TAVOS - u je naplánované na 30.6.2015. V investičných plánoch TAVOS - u nie je zmienka o vybudovaní 4,5 km úseku verejného vodovodu medzi Zavarom a Šúrovcami. Do konca októbra 2015 máme podať ako akcionári žiadosť o zaradenie tohto investičného zámeru na rok 2016. Vzhľadom na to, že sa ma na to viacerí občania pýtajú, uvádzam, že obec Šúrovce vlastní 0,913 % akcií TAVOS - u.

- vznikla nová webová stránka obce.

- nájomné zmluvy na hrobové miesta sa budú postupne aktualizovať a budú sa postupne uzatvárať nové nájomné zmluvy. Na jeseň bude vyhlásené výberové konanie na správcu cintorínov od januára 2016, vzhľadom na to, že udržiavanie týchto priestranstiev je náročné a nedá sa to všetko stíhať s pracovníkmi, ktorí sú k dispozícii.

- pripravuje sa prechod na zálohovú platbu za vodu, pretože v súčasnosti sa voda platí raz ročne. Aby sa mohlo prejsť tento rok na zálohovú platbu, bude sa za vodu fakturovať 2x. Platový výmer, ktorý sa platí teraz je za vodu spotrebovanú v roku 2014. V septembri a v decembri príde občanom zálohová platba za vodu spotrebovanú už v roku 2015. Výška zálohovej platby pre obyvateľa sa určuje priemerne za množstvo vody spotrebované v rokoch 2012, 2013 a 2014.

- v obci sa uskutoční zber objemného odpadu. Budú pristavené kontajnery v obci – spôsob a termín zberu odpadu sa ešte upresní a oznámi občanom.

- začalo sa vyplácanie kanalizácie pre občanov. Mesačne sa vyplatí jeden samoplatca, poradie sa určuje podľa dátumu realizácie kanalizačnej prípojky.

**Bod č. 8:**

**Interpelácie poslancov**

**Starostka obce:** nikto z poslancov nemá žiadne interpelácie, tak dávam priestor občanom v diskusii.

**Bod č. 9:**

**Diskusia**

**p. Haršányi, občan:** ako budem platiť za vodu, keď ja už mám vodu v tomto roku vyplatenú?

**Starostka obce:** bude vám doručený zálohový predpis, zálohová platba bude vyrátaná z priemernej spotreby vody z predchádzajúcich troch rokov.

**p. Haršányi, občan:** tečie v obci špinavá a kalná voda

**Starostka obce:** minulý týždeň som požiadala Regionálny úrad verejného zdravotníctva o rozbor vody. Vo vode z odberných miest bola zvýšená hodnota len v ukazovateli farba, ostatné hodnoty boli v norme. Situácia s vodou sa musí riešiť, najprv sa musí dať všetko do poriadku po legislatívnej stránke, technická a projektová dokumentácia, výmena vodomerov, uzatvoriť zmluvy s občanmi o odbere vody s tým, že v obecnom rozpočte sa budú musieť nájsť peniaze na preplachovanie potrubia.

**p. Richnák, občan:** ja mám kanalizáciu a pred dvoma rokmi mi prišli vymeniť vodomer a obecný úrad o tom ani nevedel.

**Starostka obce:** vieme počet vodomerov, ktoré máme v obci. Netvrdím, že ich treba všetky vymeniť. Tie vodomery, ktoré boli problematické, tie sa vymenili ostatné sa vymieňať budú.

**p. Hrušovský, poslanec:** ide o to, čo sme hovorili aj minule a budeme to musieť doriešiť, že istý čas na kanalizáciu nedávali meranie elektricky, ale vodomer je meradlo, podľa ktorého účtujú stočné.

**p. Náhlik, poslanec:** vodovod v obci nie je zokruhovaný, nečistota sa strháva z potrubia. Treba vynaložiť všetko úsilie, aby to ZVAK zobral do majetku a zainvestoval do toho. Ventily sú zahrdzavené, neotváralo sa to a neudržiavalo.

**p. Kucharík Miloš, občan:** vodovod síce zokruhovaný nie je, ale sú koncové hydranty a tie by sa mali vypúšťať.

**p. Náhlik, poslanec:** voda, ktorá sa vypustí sa musí zaplatiť z obecnej pokladne

**p. Králik Ivan, občan:** je vypracovaný prevádzkový poriadok akým spôsobom vodovod treba čistiť a vypúšťať von kal

**Starostka obce:** prevádzkový poriadok je zastaraný a nemenil sa, najprv treba dať do poriadku legislatívnu stránku, aby sme sa mohli pohnúť ďalej.

**p. Hrčka, občan:**  aké druhy odpadu sa budú zberať?

**Starostka obce:** drevo a drevený odpad sa bude dávať zvlášť do kontajnera a ostatné odpady sa budú dávať do zvyšných kontajnerov.

**p. Hrčka, občan:** bude to niekto kontrolovať?

**Starostka obce:** určite, zamestnajú sa brigádnici na tie dni, kedy bude v obci prebiehať zber.

**p. Kucharík Miloš, občan:** nemôže sa drevený odpad naviezť k Váhu na „uško“?

**p. Kralovič, poslanec:** to sa nemôže robiť, to je čierna skládka

**Starostka obce:** zlegalizovať skládku je v súčasnosti ťažké

**Bod č. 10:**

**Záver**

**Starostka obce:** ďakujem Vám všetkým za účasť a ukončujem dnešné rokovanie obecného zastupiteľstva.

Zasadnutie poslancov ObZ bolo ukončené o 20:10 hod.

V Šúrovciach, dňa 15.6.2015

Zapísala: Ing. Martina Ďurišová ..............................................

Overovatelia: Mgr. Katarína Mikulášová ..............................................

Mgr. Gabriela Delinčáková ..............................................

Ing. Žaneta Gogolová

starostka obce